Εκλογές Κυβερνητών των Ηνωμένων Πολιτειών 2022

Οι εκλογές των Κυβερνητών των Ηνωμένων Πολιτειών του 2022, (αγγλικά: 2022 United States gubernatorial elections) διεξήχθησαν στις 8 Νοεμβρίου 2022, προκειμένου να αναδειχθούν 39 Κυβερνήτες (36 Κυβερνήτες Πολιτειών και 3 Κυβερνήτες Εδαφών). Οι περισσότεροι Κυβερνήτες εκλέγονται ανά τέσσερα χρόνια (θητείες 4 ετών), έτσι οι προηγούμενες τακτικές εκλογές για όλες εκτός από δύο κυβερνητικές έδρες (που υπηρετούν διετή θητεία: Νιου Χάμσαϊρ και το Βερμόντ), πραγματοποιήθηκαν στις Εκλογές του 2018. Οι Κυβερνητικές εκλογές του 2022, πραγματοποιήθηκαν παράλληλα με τις Εκλογές της Γερουσίας, τις Εκλογές της Βουλής των Αντιπροσώπων, καθώς και με πολιτειακές και τοπικές εκλογές.Οι Δημοκρατικοί κατάφεραν να ανατρέψουν από τους Ρεπουμπλικανούς τις θέσεις των Κυβερνητών σε Μασαχουσέτη, Μέριλαντ και Αριζόνα, ενώ οι Ρεπουμπλικανοί κατάφεραν να ανατρέψουν μόνο την Νεβάδα. Σε όλες τις υπόλοιπες πολιτείες, αμφότερα τα κόμματα παρέμειναν ίδια.

 Επεξηγήσεις: Το "Δ" αφορά το Δημοκρατικό Κόμμα, ενώ το "Ρ" αφορά το Ρεπουμπλικανικό Κόμμα Κ/Π: Κανένα πλεονέκτημα για αμφότερους αντιπάλους (ισοπαλία) Ελαφρώς (μικρό/σχετικό πλεονέκτημα για ένα κόμμα) Πιθανώς (πλεονέκτημα για ένα κόμμα) Ασφαλώς (ισχυρό εκλογικό πλεονέκτημα για ένα κόμμα/σχεδόν σίγουρη νίκη) Ο Κυβερνήτης της Άινταχο, Μπραντ Λιτλ, εξελέγη το 2018, με ποσοστό 59.8% των ψήφων. Στις εσωκομματικές προκριματικές εκλογές των Ρεπουμπλικανών, ο Λιτλ επικράτησε της κύριας αντιπάλου του και Αντικυβερνήτη της πολιτείας, Τζάνις ΜακΓκίτσιν. Ο υποψήφιος των Δημοκρατικών, είναι ο Στίβεν Χέιντ. Η Ρεπουμπλικανή Κιμ Ρέινολντς, ανήλθε στη θέση της Κυβερνήτη της Άιοβας, τον Μάιο του 2017, ύστερα από την παραίτηση του τότε Κυβερνήτη Τέρι Μπράνσταντ. Εξελέγη για πλήρη θητεία το 2018, με ποσοστό 50.3%. Είναι υποψήφια για επανεκλογή.Υποψήφια του Δημοκρατικού Κόμματος, είναι η Ντίντρε ΝτεΤζίαρ. Η Ρεπουμπλικανή Κέι Άιβι, ανήλθε στη θέση της Κυβερνήτη της Αλαμπάμα, τον Απρίλιο του 2017, ύστερα από την παραίτηση του Κυβερνήτη Ρόμπερτ Μπέντλεϊ. Εξελέγη για πλήρη θητεία το 2018, με ποσοστό 59.5%. Τον Μάιο του 2022, κέρδισε τις εσωκομματικές προκριματικές εκλογές των Ρεπουμπλικανών. Υποψήφια των Δημοκρατικών, είναι η Γιολάντα Φλάουερς. Νικήτρια των εκλογών είναι η Ρεπουμπλικανή Κυβερνήτης Κέι Άιβι. Ο Ρεπουμπλικανός Κυβερνήτης Μάικ Ντανλίβι, εξελέγη πρώτη φορά το 2018, με ποσοστό 51.4%. Είναι υποψήφιος για επανεκλογή. Από το Δημοκρατικό Κόμμα, υποψήφιος είναι ο πολιτειακός βουλευτής, Λες Γκάρα. Ο πρώην Κυβερνήτης Μπιλ Γουόκερ, ανακοίνωσε την υποψηφιότητά του ως ανεξάρτητος, τον Αύγουστο του 2021. Στην Αριζόνα, ο Ρεπουμπλικανός Κυβερνήτης Νταγκ Ντούσεϊ, έχοντας συμπληρώσει το όριο των δύο θητειών (8 έτη), δεν μπορούσε να είναι εκ νέου υποψήφιος για την θέση. Στις τελευταίες εκλογές (2018) ο Ντούσεϊ, είχε λάβει το 56% των ψήφων. Υποψήφια του Ρεπουμπλικανικού Κόμματος, είναι η δημοσιογράφος του Fox News και συντηρητική πολιτική σχολιάστρια, Κάρι Λέικ. Από το Δημοκρατικό Κόμμα, υποψήφια είναι η Πολιτειακή Υπουργός Εσωτερικών της Αριζόνας, Κέιτι Χομπς. Νικήτρια των εκλογών αναδείχθηκε η Δημοκρατική Κέιτι Χομπς. Στο Αρκάνσας, ο Ρεπουμπλικανός Κυβερνήτης Έισα Χάτσινσον, έχοντας συμπληρώσει το όριο των δύο θητειών (8 έτη), δεν μπορούσε να είναι εκ νέου υποψήφιος για την θέση. Στις τελευταίες εκλογές (2018) ο Χάτσινσον, είχε λάβει το 65.3% των ψήφων. Υποψήφια του Ρεπουμπλικανικού Κόμματος, είναι η πρώην Εκπρόσωπος Τύπου του Λευκού Οίκου (επί προεδρίας Τραμπ) και κόρη του πρώην Κυβερνήτη Μάικ Χάκαμπι, Σάρα Χάκαμπι Σάντερς. Υποψήφιος του Δημοκρατικού Κόμματος, είναι ο Κρις Τζόουνς. Ο εν ενεργεία Ρεπουμπλικανός Κυβερνήτης του Βερμόντ, Φιλ Σκοτ, επιδιώκει τέταρτη φορά επανεκλογή στο αξίωμα. Στην τελευταία εκλογή (2020) είχε λάβει το 68.5% των ψήφων. Η υποψήφια του Δημοκρατικού Κόμματος, είναι η πολιτική ακτιβίστρια, Μπρέντα Σίγκελ. Νικητής της εκλογής είναι ο Ρεπουμπλικανός Κυβερνήτης Φιλ Σκοτ. Ο Δημοκρατικός Κυβερνήτης του Ιλινόι, Τζέι Ρόμπερτ Πρίτσκερ, επιδιώκει επανεκλογή στο αξίωμα του Κυβερνήτη της πολιτείας. Το 2018 εξελέγη πρώτη φορά, με ποσοστό 54.5%. Ύστερα από τις εσωκομματικές προκριματικές των Ρεπουμπλικανών τον Ιούνιο του 2022, υποψήφιος αναδείχθηκε ο πολιτειακός γερουσιαστής Ντάρεν Μπέιλι. Νικητής είναι ο Δημοκρατικός Κυβερνήτης Τζέι Ρόμπερτ Πρίτσκερ. Ο Δημοκρατικός Κυβερνήτης της Καλιφόρνιας, Γκάβιν Νιούσομ, εξελέγη το 2018 με ποσοστό 61.9% των ψήφων. Τον Σεπτέμβριο του 2021, έγιναν εκλογές ανάκλησης από το αξίωμά του, όμως κέρδισε με ποσοστό 61.88%. Επιδιώκει επανεκλογή στο αξίωμα του Κυβερνήτη. Υποψήφιος του Ρεπουμπλικανικού Κόμματος, είναι ο πολιτειακός γερουσιαστής Μπράιαν Νταλ. Η Δημοκρατική Κυβερνήτης του Κάνσας, Λόρα Κέλι, επιδιώκει επανεκλογή στο αξίωμα της Κυβερνήτη της πολιτείας. Εξελέγη πρώτη φορά στο αξίωμα στις εκλογές του 2018, με ποσοστό 48.0% των ψήφων. Υποψήφιος του Ρεπουμπλικανικού Κόμματος, είναι ο Γενικός Εισαγγελέας της πολιτείας, Ντέρεκ Σμιντ. Ο Δημοκρατικός Κυβερνήτης του Κολοράντο, Τζάρεντ Πόλις, επιδιώκει επανεκλογή για το αξίωμα του Κυβερνήτη της πολιτείας. Εξελέγη πρώτη φορά στις εκλογές του 2018, με ποσοστό 53.4%. Από το Ρεπουμπλικανικό Κόμμα, υποψήφια είναι η Χάιντι Γκάναλ, μέλος του Συμβουλίου των Εφόρων του Πανεπιστημίου του Κολοράντο. Ο Δημοκρατικός Κυβερνήτης του Κονέκτικατ, Νεντ Λάμοντ, επιδιώκει επανεκλογή στο αξίωμα του Κυβερνήτη. Εξελέγη στο αξίωμα πρώτη φορά στις εκλογές του 2018, με ποσοστό 49.4%. Υποψήφιος του Ρεπουμπλικανικού Κόμματος, είναι ο Μπομπ Στεφανόφσκι, ο οποίος ήταν επίσης ο υποψήφιος του 2018. Στη Μασαχουσέτη, ο Ρεπουμπλικανός Κυβερνήτης Τσάρλι Μπέικερ, έχοντας συμπληρώσει δύο θητείες στο αξίωμα του Κυβερνήτη, παρότι είχε δικαίωμα για τρίτη θητεία, τον Δεκέμβριο του 2021, ανακοίνωσε πως δεν θα επιδιώξει δεύτερη επανεκλογή. Στις τελευταίες εκλογές (2018) ο Μπέικερ είχε λάβει το 66.6% των ψήφων. Υποψήφια του Δημοκρατικού Κόμματος, είναι η Γενική Εισαγγελέας της πολιτείας, Μόρα Χίλεϊ. Υποψήφιος του Ρεπουμπλικανικού Κόμματος, είναι ο πολιτειακός βουλευτής Τζέοφ Ντίελ. Νικητής της εκλογής και επόμενη Κυβερνήτης είναι η Δημοκρατική Μόρα Χίλεϊ. Η Δημοκρατική Κυβερνήτης του Μέιν Τζάνετ Μιλς, επιδιώκει επανεκλογή επανεκλογή στο αξίωμα της Κυβερνήτη της πολιτείας. Εξελέγη πρώτη φορά στις εκλογές του 2018, λαμβάνοντας το 50.9% των ψήφων. Υποψήφιος των Ρεπουμπλικανών είναι ο πρώην Κυβερνήτης της πολιτείας, Πολ ΛεΠέιτζ. Στο Μέριλαντ, ο Ρεπουμπλικανός Κυβερνήτης Λάρι Χόγκαν, έχοντας συμπληρώσει το όριο των δύο συνεχόμενων θητειών (8 έτη), δεν μπορούσε να είναι εκ νέου υποψήφιος για την θέση, λόγω των ορίων που ορίζει το Σύνταγμα της πολιτείας του Μέριλαντ. Στις τελευταίες εκλογές του 2018, ο Χόγκαν, είχε λάβει το 55.8% των ψήφων. Υποψήφιος από το Δημοκρατικό Κόμμα, είναι ο συγγραφέας και πρώην στρατιωτικός Γουές Μουρ. Υποψήφιος από το Ρεπουμπλικανικό Κόμμα, είναι ο πολιτειακός βουλευτής, Νταν Κοξ. Νικητής της εκλογής και επόμενος Κυβερνήτης, είναι ο Δημοκρατικός Γουές Μουρ. Ο Δημοκρατικός Κυβερνήτης της Μινεσότας Τιμ Γουόλς, επιδιώκει επανεκλογή για την θέση του Κυβερνήτη της πολιτείας. Στις προηγούμενες εκλογές του 2018, εξελέγη με ποσοστό 53.8% των ψήφων. Ο υποψήφιος του Ρεπουμπλικανικού Κόμματος και αντίπαλος του Γουόλς, είναι ο πρώην πολιτειακός γερουσιαστής Σκοτ Τζένσεν. Η Δημοκρατική Κυβερνήτης του Μίσιγκαν Γκρέτσεν Γουίτμερ, επιδιώκει επανεκλογή στο αξίωμα της Κυβερνήτη της πολιτείας. Στις προηγούμενες εκλογές του 2018, είχε εκλεγεί με ποσοστό 53.3% των ψήφων. Υποψήφια του Ρεπουμπλικανικού Κόμματος και αντίπαλος της Γουίτμερ, είναι η επιχειρηματίας και συντηρητική πολιτική σχολιάστρια Τούντορ Ντίξον. Νικήτρια της εκλογής, αναδείχθηκε η Δημοκρατική Κυβερνήτης Γκρέτσεν Γουίτμερ, η οποία επανεξελέγη για δεύτερη θητεία. Η Δημοκρατική Κάθι Χόκουλ, ανήλθε στη θέση της Κυβερνήτη της Νέας Υόρκης, ύστερα από την εξαναγκαστική παραίτηση του Κυβερνήτη Άντριου Κουόμο τον Αύγουστο του 2021 ύστερα από πληθώρα κατηγοριών για σεξουαλική παρενόχληση, παρότι ο Κουόμο επιδίωκε τέταρτη επανεκλογή στο αξίωμα. Ο Κουόμο στις προηγούμενες εκλογές (2018), είχε λάβει το 59.6% των ψήφων. Η Κυβερνήτης Κάθι Χόκουλ, επιδιώκει εκλογή για πλήρη (4ετη) θητεία για το αξίωμα, και είναι υποψήφια του Δημοκρατικού Κόμματος. Από το Ρεπουμπλικανικό Κόμμα, υποψήφιος είναι ο Λι Ζέλντιν, μέλος της Βουλής των Αντιπροσώπων των Ηνωμένων Πολιτειών για την 1η περιφέρεια της Νέας Υόρκης. Ο Δημοκρατικός Κυβερνήτης της Νεβάδας Στιβ Σίσολακ, επιδιώκει επανεκλογή για την θέση του Κυβερνήτη της πολιτείας της Νεβάδα. Στις προηγούμενες εκλογές του 2018, 49.4% των ψήφων. Υποψήφιος του Ρεπουμπλικανικού Κόμματος, είναι ο σερίφης της κομητείας Κλαρκ, Τζο Λομπάρντο. Ο Ρεπουμπλικανός υποψήφιος και σερίφης Τζο Λομπάρντο, κατάφερε να κερδίσει τον εν ενεργεία Δημοκρατικό Κυβερνήτη Στιβ Σίσολακ. Είναι η πρώτη ανατροπή των Ρεπουμπλικανών για τις εκλογές Κυβερνητών. Στη Νεμπράσκα, ο Ρεπουμπλικανός Κυβερνήτης Πιτ Ρίκετς, έχοντας συμπληρώσει το όριο των δύο συνεχόμενων θητειών (8 έτη), δεν μπορούσε να είναι εκ νέου υποψήφιος για την θέση, λόγω των ορίων που ορίζει το Σύνταγμα της πολιτείας της Νεμπράσκα. Στις τελευταίες εκλογές του 2018, ο Ρίκετς, είχε λάβει 59.0% των ψήφων. Υποψήφιος του Ρεπουμπλικανικού Κόμματος, είναι ο επιχειρηματίας Τζιμ Πίλεν. Από το Δημοκρατικό Κόμμα, υποψήφια για την θέση είναι η Κάρολ Μπλαντ. Η Δημοκρατική Κυβερνήτης του Νέου Μεξικού Μισέλ Λούχαν Γκρίσαμ, επιδιώκει επανεκλογή στο αξίωμα της Κυβερνήτη της πολιτείας. Το 2018 εξελέγη για πρώτη φορά, λαμβάνοντας το 57,2% των ψήφων. Υποψήφιος του Ρεπουμπλικανικού Κόμματος, είναι ο πρώην μετεωρολόγος Μαρκ Ροντσέτι. Ο Ρεπουμπλικανός Κυβερνήτης του Νιου Χάμσαϊρ, Κρις Σουνούνου, επιδιώκει τέταρτη θητεία στο αξίωμα του Κυβερνήτη της πολιτείας. Στις τελευταίες εκλογές του 2020, επανεξελέγη με ποσοστό 65.1%. Υποψήφιος του Δημοκρατικού Κόμματος για την θέση, είναι ο πολιτειακός γερουσιαστής Τομ Σέρμαν. Ο Ρεπουμπλικανός Χένρι ΜακΜάστερ, ανήλθε στη θέση του Κυβερνήτη της Νότιας Καρολίνας, τον Ιανουάριο του 2017, ύστερα από την παραίτηση της Κυβερνήτη Νίκι Χέιλι από το αξίωμα, προκειμένου να αναλάβει ως Πρέσβειρα των ΗΠΑ στα Ηνωμένα Έθνη. Ο ΜακΜάστερ, εξελέγη πρώτη φορά για πλήρη θητεία στις εκλογές του 2018, και έλαβε το 54.0% των ψήφων. Επιδιώκει επανεκλογή για δεύτερη θητεία. Υποψήφιος του Δημοκρατικού Κόμματος για την θέση, είναι ο Τζο Κάνινγχαμ, πρώην μέλος της Βουλής των Αντιπροσώπων των Ηνωμένων Πολιτειών για την 1η περιφέρεια της Νότιας Καρολίνας. Νικητής των εκλογών είναι ο Ρεπουμπλικανός Κυβερνήτης Χένρι ΜακΜάστερ. Η Ρεπουμπλικανή Κυβερνήτης της Νότιας Ντακότα, Κρίστι Νόεμ, επιδιώκει επανεκλογή για την θέση της Κυβερνήτη της πολιτείας. Στις εκλογές του 2018 είχε λάβει το 51.0% των ψήφων. Υποψήφιος του Δημοκρατικού Κόμματος για την θέση, είναι ο πολιτειακός βουλευτής Τζέιμι Σμιθ. Ο Ρεπουμπλικανός Κυβερνήτης της Οκλαχόμα Κέβιν Στιτ, επιδιώκει επανεκλογή στο αξίωμα του Κυβερνήτη της πολιτείας. Στις προηγούμενες εκλογές του 2018 εξελέγη για πρώτη φορά με ποσοστό 54.3% των ψήφων. Υποψήφια του Δημοκρατικού Κόμματος, είναι η μέχρι πρότεινος Ρεπουμπλικανή Έφορος Δημόσιας Εκπαίδευσης της πολιτείας, Τζόι Χοφμέιστερ. Επίσης, ανεξάρτητος υποψήφιος για την θέση είναι και ο πρώην πολιτειακός γερουσιαστής Έρβιν Γεν. Στο Όρεγκον, η Δημοκρατική Κυβερνήτης του Όρεγκον, Κέιτ Μπράουν, έχοντας συμπληρώσει το όριο των δύο συνεχόμενων θητειών, δεν μπορούσε να είναι εκ νέου υποψήφιος για την θέση, λόγω των ορίων που ορίζει το Σύνταγμα της πολιτείας του Όρεγκον. Στις τελευταίες εκλογές του 2018, η Μπράουν, είχε λάβει το 50.1% των ψήφων. Υποψήφια για το Δημοκρατικό Κόμμα, είναι η πρώην πρόεδρος της πολιτειακής Βουλής των Αντιπροσώπων του Όρεγκον, Τίνα Κότεκ. Υποψήφια για το Ρεπουμπλικανικό Κόμμα, είναι η πρώην ηγέτης της μειοψηφίας της πολιτειακής Βουλής των Αντιπροσώπων του Όρεγκον, Κριστίν Ντρέιζαν. Υποψήφια επίσης ως ανεξάρτητη είναι η πρώην πολιτειακή γερουσιαστής, Μπέτσυ Τζόνσον. Ο Ρεπουμπλικανός Κυβερνήτης του Ουαϊόμινγκ Μαρκ Γκόρντον, επιδιώκει επανεκλογή για την θέση του Κυβερνήτη της πολιτείας. Στις προηγούμενες εκλογές του 2018, είχε λάβει το 67.1% των ψήφων. Υποψήφια του Δημοκρατικού Κόμματος, είναι η Τερέζα Λίβινγκστοουν. Ο Δημοκρατικός Κυβερνήτης του Ουισκόνσιν, Τόνι Έβερς, επιδιώκει επανεκλογή για την θέση του Κυβερνήτη της πολιτείας. Στις προηγούμενες εκλογές του 2018, έλαβε ποσοστό 49.5% των ψήφων. Υποψήφιος του Ρεπουμπλικανικού Κόμματος, είναι ο επιχειρηματίας και συνιδιοκτήτης της Michels Corp., Τιμ Μάικλς. Ο Ρεπουμπλικανός Κυβερνήτης του Οχάιο, Μάικ ΝτεΓουάιν, επιδιώκει επανεκλογή στο αξίωμα του Κυβερνήτη της πολιτείας. Στις προηγούμενες εκλογές του 2018, είχε λάβει ποσοστό 50.4% των ψήφων. Υποψήφια των Δημοκρατικών για την θέση, είναι η πρώην Δήμαρχος του Ντέιτον, Ναν Γουάλεϊ. Νικητής των εκλογών είναι ο Ρεπουμπλικανός Κυβερνήτης Μάικ ΝτεΓουάιν. Στην Πενσυλβάνια, ο Δημοκρατικός Κυβερνήτης, Τομ Γουλφ, έχοντας συμπληρώσει το όριο των δύο συνεχόμενων θητειών (8 έτη), δεν μπορούσε να είναι εκ νέου υποψήφιος για την θέση, λόγω των ορίων που ορίζει το Σύνταγμα της Κοινοπολιτείας της Πενσυλβάνιας. Στις τελευταίες εκλογές του 2018, ο Γουλφ, είχε λάβει το 57.8% των ψήφων. Υποψήφιος του Δημοκρατικού Κόμματος για την θέση, είναι ο Γενικός Εισαγγελέας της πολιτείας, Τζος Σαπίρο. Υποψήφιος του Ρεπουμπλικανικού Κόμματος για την θέση, είναι ο πολιτειακός γερουσιαστής Νταγκ Μαστριάνο. Ο Δημοκρατικός Ντάνιελ ΜακΚι, ανήλθε στο αξίωμα του Κυβερνήτη του Ρόουντ Άιλαντ, ύστερα από την παραίτηση της Κυβερνήτη Τζίνας Ραϊμόντο, προκειμένου να αναλάβει Υπουργός Εμπορίου των ΗΠΑ, τον Μάρτιο του 2021. Ο ΜακΚι, επιδιώκει πλήρη θητεία για την θέση του Κυβερνήτη. Υποψήφια για την θέση από το Ρεπουμπλικανικό Κόμμα, είναι η επιχειρηματίας και πρώην υπεύθυνη δημοσίων υποθέσεων του Ρεπουμπλικανού Κυβερνήτη του Ιλινόι Μπρους Ράουνερ, Άσλεϊ Κάλους. Ο Ρεπουμπλικανός Κυβερνήτης του Τενεσί, Μπιλ Λι, επιδιώκει επανεκλογή στο αξίωμα του Κυβερνήτη της πολιτείας. Στις προηγούμενες εκλογές του 2018, είχε λάβει ποσοστό 59.6% των ψήφων. Υποψήφιος του Δημοκρατικού Κόμματος για την θέση, είναι ο πνευμονολόγος Τζέισον Μάρτιν. Νικητής της εκλογές είναι ο Ρεπουμπλικανός Κυβερνήτης Μπιλ Λι. Ο Ρεπουμπλικανός Κυβερνήτης του Τέξας, Γκρεγκ Άμποτ, επιδιώκει τρίτη θητεία στο αξίωμα του Κυβερνήτη της πολιτείας του Τέξας, εφόσον δεν υπάρχουν όρια θητειών για την θέση. Στις προηγούμενες εκλογές ο Άμποτ είχε επανεκλεγεί με ποσοστό 55.8% των ψήφων. Υποψήφιος του Δημοκρατικού Κόμματος για την θέση, είναι ο Μπέτο Ο'Ρουρκ, πρώην μέλος της Βουλής των Αντιπροσώπων των Ηνωμένων Πολιτειών για την 16η περιφέρεια του Τέξας και υποψήφιος των Δημοκρατικών για την έδρα του Γερουσίας στο Τέξας (2018). Ο Ρεπουμπλικανός Κυβερνήτης της Τζόρτζια, Μπράιαν Κεμπ, επιδιώκει επανεκλογή στο αξίωμα του Κυβερνήτη της πολιτείας της Τζόρτζια. Στις προηγούμενες εκλογές του 2018, εξελέγη πρώτα φορά με ποσοστό 50.2% των ψήφων (είχε αντίπαλο την Έιμπραμς). Υποψήφια του Δημοκρατικού Κόμματος, είναι η υποψήφια την θέση του Κυβερνήτη (2018), πρώην ηγέτης της μειοψηφίας της πολιτειακής Βουλής των Αντιπροσώπων της Τζόρτζια και ακτιβίστρια Στέισι Έιμπραμς. Ο Ρεπουμπλικανός Κυβερνήτης της Φλόριντας, Ρον ΝτεΣάντις, επιδιώκει επανεκλογή στο αξίωμα του Κυβερνήτη της πολιτείας της Φλόριντα. Στις προηγούμενες εκλογές του 2018, είχε εκλεγεί πρώτα φορά, λαμβάνοντας ποσοστό 49.6% των ψήφων. Υποψήφιος των Δημοκρατικών είναι ο πρώην Κυβερνήτης της Φλόριντα και μέχρι πρότεινος μέλος της Βουλής των Αντιπροσώπων των Ηνωμένων Πολιτειών για την 13η περιφέρεια της Φλόριντα, Τσάρλι Κριστ. Νικητής της εκλογής είναι ο Ρεπουμπλικανός Κυβερνήτης Ρον ΝτεΣάντις. Στη Χαβάη, ο Δημοκρατικός Κυβερνήτης, Ντέιβιντ Άιτζ, έχοντας συμπληρώσει το όριο των δύο συνεχόμενων θητειών (8 έτη), δεν μπορούσε να είναι εκ νέου υποψήφιος για την θέση, λόγω των ορίων που ορίζει το Σύνταγμα της πολιτείας της Χαβάης. Στις τελευταίες εκλογές του 2018, ο Άιτζ, είχε λάβει το 62.7% των ψήφων. Υποψήφιος του Δημοκρατικού Κόμματος για την θέση, είναι ο εν ενεργεία Αντικυβερνήτης της πολιτείας, Τζος Γκριν. Υποψήφιος του Ρεπουμπλικανικού Κόμματος για την θέση, είναι ο πρώην Αντικυβερνήτης της πολιτείας, Ντιουκ Αϊόνα.